**אריק טולדנו** (בצרפתית: **Eric Toledano**;‏ נולד ב-3 ביולי 1971) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אוליביה נקש. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020).

כיהן כסגן נשיא האקדמיה דה סזאר(אנ') (2020–2022).

ביוגרפיה
--------

טולדנו נולד בפריז וגדל בורסאי. הוריו יהודים ילידי מרוקו. טולדנו ונקש נפגשו במחנה קיץ בשנות ה-80 והם חברים כבר מגיל ההתבגרות. ב-1989 עם סיום לימודי התיכון למד שנה באוניברסיטה העברית בירושלים. בשנת 1993 קיבל תואר ראשון בספרות וקולנוע באוניברסיטת פריז ובשנת 1995 סיים תואר שני במדע המדינה בסורבון עם התמחות בסוציולוגיה פוליטית. ב-1995 נפגש שוב עם נקש בכנס אנימטורים והחלו לעבוד ביחד. 

ב-1995 הם ביימו את סרטם הקצר הראשון, *"Le Jour et la Nuit"* (היום והלילה), סיפורו של רופא לילה מאוהב, עם זינדין סואלם וג'ולי מודוך.

ב-1999 הם יצרו את הסרט *"Les petits souliers"* (הנעליים הקטנות), הרפתקאותיהם של ארבעה חברים שנשכרו כסנטה קלאוס, בכיכובם של ג'מאל דבוז, גד אלמלח, רושדי זם וג'ילבר מלקי. הסרט זכה בפרס חבר השופטים לסרטים קצרים בקומדיה.

ב-2002 הם עשו סרט קצר נוסף *"Ces Jours Heureux"* (הימים המאושרים האלה), על עזיבת מחנה קיץ.

ב-2006 יצרו את הקומדיה *"Nos jours heureux"* (הימים המאושרים שלנו), בכיכובם של ז'אן פול רוב, מרילו ברי, עומאר סי, ז'ופין דה מו, ז'אן בנגיגי ועוד. את הסרט ראו כ-1,400,000 צופים.

ב-2009 יצא הסרט השלישי שלהם, *"Tellement proches"* (כל כל קרוב), סיפורה של משפחת פועלים בפרברי פריז. השחקנים, וינסנט אלבז, איזבל קארה, פרנסואה-קסבייר דהמזון, אודרי דנה, עומאר סי, ז'אן בנגיגי וז'ופין דה מו.

### הפריצה הגדולה

ב-2011 יצא סרטם הגדול "מחוברים לחיים" בכיכובם של פרונסואה קלוזה ועומאר סיץ מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים. הסרט זכה להצלחה השנייה בגודלה בהיסטוריה של הקולנוע הצרפתי, מעל 19 מיליון צופים צפו בו והפך לסרט הצרפתי הנראה ביותר מחוץ לצרפת מאז 1994, כ-19 מיליון. הסרט הפך את השחקן עומאר סי, לכוכב. הסרט זכה ב-2012 ב-8 פרסי סזאר.

ב-2014 יצא סרטם "סמבה" בכיכובם של עומאר סי, שארלוט גינסבורג זכה להצלחה באירופה עם כ-5 מליון צופים.

ב-2017 יצא סרטם "Le sens de la fête" (משמעות המסיבה), בכיכובם של ז'אן-פייר בכרי, ז'יל ללוש‎.

ב-2019 יצא סרטם "יוצאים מן הכלל" בכיכובם של וינסנט קאסל ורדה קטאב.

ב-2021 יצאה הסידרה שלהם בוטלוויזיה "En thérapie" עיבוד צרפתי לסידרה הישראלית "בטיפול". 

ב-2023 יצא סרטם "Une année difficile" (שנה קשה) בישראל הסרט נקרא "השנה שהייתה לנו", קומדיה על שני לוזרים שהחובות הכבדים שלהם יצאו מכלל שליטה. בניסיונם להתאפס ולחזור לדרך הישר, הם מתחברים לקבוצת פעילים למען איכות הסביבה ומצטרפים למעלליהם, בכיכובם של פיו מרמאי, ג'ונתן כהן, נואמי מרלה ומתייה אמלריק.

חיים אישיים
-----------

במתקפת הפתע על ישראל ב-7 באוקטובר 2023 נרצח בשדרות, בן דוד שלו, אלון עמרם טולדנו, בדרכו לבית הכנסת.

קישורים חיצוניים
----------------

* אריק טולדנו, ברשת החברתית פייסבוק
* אריק טולדנו, ברשת החברתית אקס (טוויטר)
* אריק טולדנו, במסד הנתונים הקולנועיים IMDb (באנגלית)
* אריק טולדנו, באתר "אידיבי", מאגר הידע העברי לקולנוע ישראלי ועולמי
* אריק טולדנו, באתר AllMovie (באנגלית)
* אריק טולדנו, במסד הנתונים הקולנועיים KinoPoisk (ברוסית)
* אמיר קמינר, "זו הבעיה של אנשי שמאל כמו גרטה, הם שונאים את ישראל ולא יודעים היסטוריה", באתר ynet‏, 24 בינואר 2024

הערות שוליים
------------

1. ↑  אמיר קמינר, "זו הבעיה של אנשי שמאל כמו גרטה, הם שונאים את ישראל ולא יודעים היסטוריה", באתר ynet‏, 24 בינואר 2024
2. ↑  לזכרו של אלון טולדנו ז"ל, באתר כאן – תאגיד השידור הישראלי, 16 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457586305171
* BNE: XX4806427
* BnF: cb14490773d (data)
* GND: 141017376
* ISNI: 0000 0001 2149 0553
* LCCN: no2007150158
* NKC: xx0229715
* NLK: KAC201413676
* NTA: 344364828
* SUDOC: 14379731X
* VIAF: 120272785
* WorldCat: lccn-no2007150158

 |